
			BESTELAKO XEDAPENAK

			GOBERNANTZA PUBLIKO ETA AUTOGOBERNU SAILA

			2356

			AGINDUA, 2023ko apirilaren 27koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baita Fundación Athletic Club / Athletic Club Fundazioa izeneko fundazioaren estatutuen aldaketa.

			2023ko urtarrilaren 30ean eskabide bat sartu zen Gobernantza Publiko eta Autogobernu Sailean, Fundación Athletic Club / Athletic Club Fundazioa izeneko fundazioaren estatutuen aldaketa Euskal Autonomia Erkidegoko Fundazioen Erregistroan inskribatzeko.

			Eskabidearekin batera, espedientean dagoen dokumentazioa aurkeztu zen.

			Fundazioaren patronatuak 2023ko urtarrilaren 16an erabaki zuen estatutuen aldaketa, eta eskritura publikoan gauzatu zen Bilbon 2023ko urtarrilaren 30ean Miguel Llorente Gonzalvo notario jaunaren aurrean (protokolo-zenbakia: 194).

			Erabaki horren bitartez, fundazioaren estatutuen 9. artikulua aldatu da, patronatua osatzen duten pertsonen izendapenei eta kargu-uzteei buruzkoa.

			Gobernantza Publiko eta Autogobernuko sailburuari dagokio estatutuak aldatzeko espediente hau Agindu bidez ebaztea, hauekin bat etorriz: Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duen uztailaren 23ko 115/2019 Dekretuaren 3.1.a) artikulua; Euskal Autonomia Erkidegoaren Administrazioko sailak sortu, ezabatu eta aldatzen dituen eta horien eginkizunak eta jardun-arloak zehazten dituen lehendakariaren irailaren 6ko 18/2020 Dekretuaren 7.1.n) artikulua; eta Gobernantza Publiko eta Autogobernu Sailaren egitura organikoa eta funtzionala ezartzen dituen urtarrilaren 19ko 8/2021 Dekretuaren 3.1 artikulua.

			Espedienteari funtsezko iritzitako datu eta dokumentu guztiak erantsi zaizkio, eta bereziki bete dira Euskal Autonomia Erkidegoko Fundazioei buruzko ekainaren 2ko 9/2016 Legearen 37. eta 51.2 artikuluetan, eta Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duen uztailaren 23ko 115/2019 Dekretuaren 42. artikuluan xedatutako baldintzak.

			Horrenbestez, estatutuen aldaketa bat dator aplikagarriak diren lege eta erregelamenduetan ezarritakoarekin.

			Hori guztia kontuan hartuta,

			EBAZTEN DUT:

			Artikulu bakarra.– Fundación Athletic Club/Athletic Club Fundazioa izeneko fundazioaren estatutuen aldaketa Euskal Autonomia Erkidegoko Fundazioen Erregistroan inskribatzea, Agindu honen datarekin, Miguel Llorente Gonzalvo notario jaunaren aurrean 2023ko urtarrilaren 30ean egiletsitako eskritura publikoan xedatutako baldintzetan (protokolo-zenbakia: 194).

			XEDAPEN GEHIGARRIA

			Agindu hau Euskal Herriko Agintaritzaren Aldizkarian argitaratzea eta interesdunei jakinaraztea.

			AZKEN XEDAPENA

			Agindu honek administrazio-bidea amaitzen du, eta, ondorioz, honen aurka aukerako berraztertze-errekurtsoa aurkez daiteke Gobernantza Publiko eta Autogobernuko sailburu honen aurrean, agindua jakinarazi eta hurrengo egunetik aurrera, hilabeteko epean; bestela, Administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hileko epean, agindua jakinarazi eta hurrengo egunetik aurrera.

			Vitoria-Gasteiz, 2023ko apirilaren 27a.

			Gobernantza Publiko eta Autogobernuko sailburua,

			OLATZ GARAMENDI LANDA.

